#### ΔΗΜΟΣΙΟ ΧΡΕΟΣ – ΕΓΓΥΗΣΕΙΣ

##### ΔΗΜΟΣΙΟ ΧΡΕΟΣ

Μετά την ολοκλήρωση της εφαρμογής των βραχυχρόνιων μέτρων ελάφρυνσης του χρέους στο τέλος του προηγούμενου έτους, το Eurogroup της 22ας Ιουνίου 2018 εξειδίκευσε τα μεσοπρόθεσμα μέτρα ελάφρυνσης, τα οποία ενισχύουν περαιτέρω τη βιωσιμότητα του ελληνικού δημοσίου χρέους, προκειμένου οι ετήσιες μικτές χρηματοδοτικές ανάγκες (GFN ratio) να παραμένουν κάτω του 15% ως ποσοστό του ΑΕΠ μεσοπρόθεσμα και κάτω του 20% μακροπρόθεσμα. Τα μεσοπρόθεσμα μέτρα ελάφρυνσης του χρέους περιλαμβάνουν την πλήρη κατάργηση από το 2018 του περιθωρίου επιτοκίου του δανείου για την επαναγορά χρέους του 2012, τη χρήση από το 2017 των κερδών από τα ελληνικά ομόλογα «ANFA» και «SMP» για τη μείωση των μικτών χρηματοδοτικών αναγκών, περιλαμβανομένων και των κερδών του έτους 2014 και την περαιτέρω εξομάλυνση των λήξεων των δανείων του EFSF μέσω της επιμήκυνσης της μέσης σταθμικής τους διάρκειας και της αναβολής πληρωμής τόκων κατά δέκα επιπλέον έτη.

Σε μακροπρόθεσμο ορίζοντα προβλέπεται η ενεργοποίηση ενός μηχανισμού αντιμετώπισης έκτακτων καταστάσεων αναφορικά με το χρέος, προκειμένου να διασφαλιστεί η βιωσιμότητά του με την εφαρμογή επιπλέον μέτρων ελάφρυνσης, όπως περαιτέρω εξομάλυνση των λήξεων των δανείων του EFSF, καθώς επίσης και περαιτέρω σταθεροποίηση των επιτοκίων τους και αναβολή πληρωμής τόκων έτσι ώστε να ικανοποιείται ο δείκτης των ετήσιων μικτών χρηματοδοτικών αναγκών (GFN ratio).

Οι χρηματοδοτικές ανάγκες του Ελληνικού Δημοσίου (ΕΔ) κατά τη διάρκεια του 2018 καλύφθηκαν από μακροπρόθεσμα δάνεια συνολικού ύψους 21.700 εκατ. ευρώ που εκταμιεύθηκαν από τον Ευρωπαϊκό Μηχανισμό Σταθερότητας (ESM), κοινοπρακτική έκδοση ομολόγου σταθερού επιτοκίου, επταετούς διάρκειας, ύψους 3.000 εκατ. ευρώ και αναχρηματοδότηση βραχυπρόθεσμου χρέους. Ο βραχυπρόθεσμος δανεισμός του ΕΔ πραγματοποιήθηκε μέσω εκδόσεων εντόκων γραμματίων τρίμηνης, εξάμηνης και ετήσιας διάρκειας (για πρώτη φορά μετά τον Απρίλιο του 2010), καθώς επίσης και μέσω πράξεων διαχείρισης ταμειακής ρευστότητας υπό τη μορφή repo agreements, τις οποίες συνάπτει ο Οργανισμός Διαχείρισης Δημοσίου Χρέους (ΟΔΔΗΧ) για την αξιοποίηση των διαθεσίμων, κυρίως, των φορέων της Γενικής Κυβέρνησης.

Με την εκταμίευση της τελευταίας δόσης από τον ESM ύψους 15.000 εκατ. ευρώ ολοκληρώθηκε το τρίτο πρόγραμμα στήριξης της ελληνικής οικονομίας, στις 20 Αυγούστου 2018, ενισχύοντας σημαντικά τα ταμειακά διαθέσιμα ασφαλείας (cash buffer), τα οποία σε συνδυασμό με τα υπάρχοντα διαθέσιμα εκτιμάται ότι, κάτω από τις πλέον αντίξοες συνθήκες, μπορούν να καλύψουν τις χρηματοδοτικές ανάγκες του ΕΔ μέχρι και τα τέλη του 2020. Η δημιουργία ταμειακών διαθεσίμων ασφαλείας είχε ως αποτέλεσμα μία προσωρινή αύξηση του δημοσίου χρέους για το 2018.

Στις 30 Σεπτεμβρίου 2018, το σύνολο των ευρωπαϊκών δανείων του πρώτου, δεύτερου και τρίτου προγράμματος στήριξης (GLF, EFSF, ESM) ανήλθε σε 243.682,3 εκατ. ευρώ, ενώ τα ανεξόφλητα δάνεια προς το Διεθνές Νομισματικό Ταμείο διαμορφώθηκαν σε 10.172,4 εκατ. ευρώ.

**1. Χρέος Κεντρικής Διοίκησης και Γενικής Κυβέρνησης**

Το χρέος της Κεντρικής Διοίκησης εκτιμάται ότι θα διαμορφωθεί στα 357.250 εκατ. ευρώ ή 192,4% ως ποσοστό του ΑΕΠ στο τέλος του 2018, έναντι 328.704 εκατ. ευρώ ή 182,4% ως ποσοστό του ΑΕΠ το 2017. Η αύξηση αυτή είναι προσωρινή και οφείλεται στη δημιουργία των ταμειακών διαθεσίμων ασφαλείας (cash buffer).

Το 2019 το ύψος του χρέους της Κεντρικής Διοίκησης προβλέπεται ότι θα διαμορφωθεί στα 346.200 εκατ. ευρώ ή 179,6% ως ποσοστό του ΑΕΠ, παρουσιάζοντας μείωση κατά 12,8 ποσοστιαίες μονάδες έναντι του 2018 (πίνακας 4.1).

Το χρέος της Γενικής Κυβέρνησης εκτιμάται ότι θα ανέλθει στα 335.000 εκατ. ευρώ ή 180,4% ως ποσοστό του ΑΕΠ στο τέλος του 2018, έναντι 317.414 εκατ. ευρώ ή 176,1% ως ποσοστό του ΑΕΠ το 2017. Το 2019 το χρέος της Γενικής Κυβέρνησης προβλέπεται ότι θα διαμορφωθεί στα 323.500 εκατ. ευρώ ή 167,8% ως ποσοστό του ΑΕΠ, παρουσιάζοντας μείωση κατά 12,6 ποσοστιαίες μονάδες έναντι του 2018 (πίνακας 4.2).

|  |  |  |  |  |  |
| --- | --- | --- | --- | --- | --- |
| **Πίνακας 4.1 Σύνθεση χρέους Κεντρικής Διοίκησης**  **(σε εκατ. ευρώ)** | | | | | |
|  | | | | | |
|  |  | **2016** | **2017** | **2018\*** | **2019\*\*** |
| **Α.** | **Ομόλογα** | **56.717** | **50.457** | **51.540** | **44.650** |
|  | Ομόλογα στην αγορά εσωτερικού | 54.354 | 48.681 | 49.778 | 42.954 |
|  | Ομόλογα στις αγορές εξωτερικού | 2.277 | 1.717 | 1.732 | 1.696 |
|  | Τιτλοποιήσεις στο εξωτερικό | 86 | 59 | 30 | 0 |
|  |  |  |  |  |  |
| **Β.** | **Βραχυπρόθεσμοι Τίτλοι** | **14.890** | **14.943** | **15.200** | **14.000** |
|  | Έντοκα Γραμμάτια | 14.890 | 14.943 | 15.200 | 14.000 |
|  |  |  |  |  |  |
| **Γ.** | **Δάνεια** | **243.388** | **248.373** | **267.510** | **264.550** |
|  | Δάνεια Τραπέζης Ελλάδος | 3.321 | 2.849 | 2.376 | 1.904 |
|  | Λοιπά Δάνεια Εσωτερικού | 188 | 247 | 229 | 211 |
|  | Ειδικά και Διακρατικά Δάνεια | 7.480 | 7.993 | 7.685 | 7.361 |
|  | Δάνεια Μηχανισμού Στήριξης | 227.660 | 232.959 | 253.054 | 251.075 |
|  | Λοιπά Δάνεια Εξωτερικού | 4.739 | 4.325 | 4.166 | 3.999 |
|  |  |  |  |  |  |
| **Δ.** | **Βραχυπρόθεσμα δάνεια** | **11.363** | **14.931** | **23.000** | **23.000** |
|  | Πώληση τίτλων με σύμφωνο επαναγοράς (repos) | 11.363 | 14.931 | 23.000 | 23.000 |
|  |  |  |  |  |  |
| **Ε.** | **Σύνολο χρέους Κεντρικής Διοίκησης (Α+Β+Γ+Δ)** | **326.358** | **328.704** | **357.250** | **346.200** |
|  | (ως % του ΑΕΠ) | 184,9% | 182,4% | 192,4% | 179,6% |
|  | ΑΕΠ | 176.488 | 180.218 | 185.658 | 192.749 |

\* Εκτιμήσεις \*\*Προβλέψεις

Πηγή: ΟΔΔΗΧ

|  |  |  |  |  |
| --- | --- | --- | --- | --- |
| **Πίνακας 4.2 Χρέος Γενικής Κυβέρνησης**  **(σε εκατ. ευρώ)** | | | | |
|  | | | | |
|  | **2016** | **2017** | **2018\*** | **2019\*\*** |
|  |  |  |  |  |
| **Α. Χρέος Κεντρικής Διοίκησης** | **326.358** | **328.704** | **357.250** | **346.200** |
| Β Χρέος ΝΠ, κέρματα κ.λπ. μείον επενδύσεις σε τίτλους ΕΔ | 607 | -467 | -5.650 | -5.700 |
| **Γ. Χρέος Κεντρικής Κυβέρνησης κατά ESA (A+B)** | **326.965** | **328.237** | **351.600** | **340.500** |
| Δ Χρέος ΟΤΑ, OKA μείον ενδοκυβερνητικό χρέος | -11.954 | -10.823 | -16.600 | -17.000 |
| **Ε. Χρέος Γενικής Κυβέρνησης (Γ+Δ)** | **315.011** | **317.414** | **335.000** | **323.500** |
| **(ως % του ΑΕΠ)** | **178,5%** | **176,1%** | **180,4%** | **167,8%** |
| ΑΕΠ | 176.488 | 180.218 | 185.658 | 192.749 |

\* Εκτιμήσεις \*\* Προβλέψεις

Πηγή: ΟΔΔΗΧ

**2. Εξέλιξη δημόσιου χρέους Γενικής Κυβέρνησης**

Το χρέος της γενικής κυβέρνησης από 31/12/2017 μέχρι 31/12/2018 εκτιμάται ότι θα αυξηθεί κατά 17.586 εκατ. ευρώ, ενώ για το διάστημα από 31/12/2018 μέχρι 31/12/2019 το χρέος της γενικής κυβέρνησης προβλέπεται ότι θα μειωθεί κατά 11.500 εκατ. ευρώ. Η αύξηση του χρέους γενικής κυβέρνησης κατά το 2018 οφείλεται στη δημιουργία ταμειακών διαθεσίμων ασφαλείας (cash buffer), εκ των οποίων θα γίνει μερική χρήση το 2019 (πίνακας 4.3).

|  |  |  |  |
| --- | --- | --- | --- |
| **Πίνακας 4.3 Εξέλιξη δημόσιου χρέους Γενικής Κυβέρνησης**  **(σε εκατ. ευρώ)** | | | |
|  | | | |
|  | **2018\*** | **2019\*\*** | **Διαφορά**  **2019-2018** |
| **(1)** | **(2)** | **(3)=(2)-(1)** |
| Ταμειακό αποτέλεσμα Γενικής Κυβέρνησης | 1.810 | -1.320 | -3.130 |
| *Αποτέλεσμα Γενικής Κυβέρνησης κατά ESA* | *-1.171* | *-1.132* | *39* |
| *Εθνικολογιστικές προσαρμογές Γενικής Κυβέρνησης* | *2.981* | *-188* | *-3.169* |
| Αυξήσεις ΜΚ εταιρειών, συμμετοχή στην ΕΤΕπ, κ.λπ. | 160 | 340 | 180 |
| Μεταβολή διαθεσίμων | 17.160 | -9.150 | -26.310 |
| Πώληση μετοχών κ.λπ. | -838 | -1.135 | -297 |
| Έσοδα από επενδύσεις σε τίτλους φορέων Γενικής Κυβέρνησης | -753 | -286 | 467 |
| Προσαρμογές στο άρτιο, λοιπές προσαρμογές | 47 | 51 | 4 |
| **Μεταβολή από προηγούμενο έτος** | **17.586** | **-11.500** | **-29.086** |
|  |  |  |  |
| **Χρέος Γενικής Κυβέρνησης** | **335.000** | **323.500** | **-11.500** |
| **Χρέος Γενικής Κυβέρνησης ως % του ΑΕΠ** | **180,4%** | **167,8%** | **-12,6%** |
| ΑΕΠ | 185.658 | 192.749 |  |

\* Εκτιμήσεις \*\*Προβλέψεις

Πηγή: ΟΔΔΗΧ

**3.**  **Δομή και χαρακτηριστικά του χρέους Κεντρικής Διοίκησης**

Ο χρονικός ορίζοντας των λήξεων του χρέους της Κεντρικής Διοίκησης στις 30 Σεπτεμβρίου 2018 εκτείνεται μέχρι το έτος 2060. Η αδυναμία προσφυγής για δανεισμό στις αγορές από τον Μάιο του 2010, είχε ως αποτέλεσμα τη δραστική μείωση των ομολόγων και την αντικατάστασή τους με δάνεια (πίνακας 4.4, διάγραμμα 4.1). Η αναλογία αυτή αναμένεται να αντιστραφεί σταδιακά τα επόμενα έτη με την περαιτέρω δανειοδότηση του ΕΔ μέσω των αγορών.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Πίνακας 4.4 Χρονοδιάγραμμα λήξης χρέους της Κεντρικής Διοίκησης την 30/9/2018**  **(σε εκατ. ευρώ)** | | | | | | | | | | | |
|  | | | | | | | | | | | |
| **Έτος** | **Έντοκα**  **γραμμάτια** | **Συμφωνίες Επαναγοράς**  **(Repos)** | **Ομόλογα** | **Δάνεια από ΔΝΤ (μετά swap)** | **Δάνεια από χώρες Ευρωπαϊκής Ένωσης (GLF)** | **Δάνεια από EFSF & ESM** | **Δάνεια από Ευρωπαϊκή Τράπεζα**  **Επενδύσεων (EIB)** | **Δάνεια από Τράπεζα Ελλάδος** | **Λοιπά δάνεια** | **Σύνολο** | **Ποσοστό απόσβεσης** |
| 2018 | 7.839,2 | 21.212,5 | 0,0 | 435,8 | 0,0 | 0,0 | 41,1 | 2,2 | 3,6 | **29.534,5** | **8,30%** |
| 2019 | 7.444,1 | 0,0 | 8.778,3 | 1.983,1 | 0,0 | 0,0 | 324,3 | 472,2 | 181,3 | **19.183,2** | **5,39%** |
| 2020 | 0,0 | 0,0 | 1.366,4 | 1.983,1 | 706,3 | 0,0 | 331,3 | 472,2 | 181,1 | **5.040,4** | **1,42%** |
| 2021 | 0,0 | 0,0 | 0,0 | 1.983,1 | 2.073,8 | 0,0 | 374,8 | 472,2 | 186,0 | **5.089,9** | **1,43%** |
| 2022 | 0,0 | 0,0 | 4.312,2 | 1.850,4 | 2.645,0 | 0,0 | 376,6 | 472,2 | 191,1 | **9.847,5** | **2,77%** |
| 2023 | 0,0 | 0,0 | 4.906,4 | 1.294,6 | 2.645,0 | 2.302,5 | 376,9 | 486,8 | 196,5 | **12.208,6** | **3,43%** |
| 2024 | 0,0 | 0,0 | 1.750,9 | 284,4 | 2.645,0 | 2.302,5 | 384,5 | 0,0 | 308,1 | **7.675,4** | **2,16%** |
| 2025 | 0,0 | 0,0 | 3.484,9 | 0,0 | 2.645,0 | 2.302,5 | 391,6 | 0,0 | 207,7 | **9.031,7** | **2,54%** |
| 2026 | 0,0 | 0,0 | 1.149,0 | 0,0 | 2.645,0 | 2.302,5 | 392,6 | 0,0 | 213,5 | **6.702,6** | **1,88%** |
| 2027 | 0,0 | 0,0 | 160,6 | 0,0 | 2.645,0 | 2.302,5 | 1.356,6 | 0,0 | 219,6 | **6.684,3** | **1,88%** |
| 2028 | 0,0 | 0,0 | 6.346,0 | 0,0 | 2.645,0 | 2.396,7 | 702,7 | 0,0 | 225,8 | **12.316,2** | **3,46%** |
| 2029 | 0,0 | 0,0 | 164,8 | 0,0 | 2.645,0 | 2.396,7 | 158,6 | 0,0 | 232,2 | **5.597,3** | **1,57%** |
| 2030 | 0,0 | 0,0 | 254,1 | 0,0 | 2.645,0 | 2.396,7 | 720,0 | 0,0 | 238,8 | **6.254,7** | **1,76%** |
| 2031 | 0,0 | 0,0 | 129,0 | 0,0 | 2.645,0 | 2.396,7 | 457,8 | 0,0 | 245,7 | **5.874,2** | **1,65%** |
| 2032 | 0,0 | 0,0 | 126,2 | 0,0 | 2.645,0 | 2.396,7 | 756,2 | 0,0 | 252,7 | **6.176,8** | **1,74%** |
| 2033 | 0,0 | 0,0 | 6.238,1 | 0,0 | 2.645,0 | 2.396,7 | 445,4 | 0,0 | 253,5 | **11.978,8** | **3,37%** |
| 2034 | 0,0 | 0,0 | 468,3 | 0,0 | 2.645,0 | 3.523,0 | 26,4 | 0,0 | 260,2 | **6.922,9** | **1,94%** |
| 2035 | 0,0 | 0,0 | 144,4 | 0,0 | 2.645,0 | 3.540,4 | 32,5 | 0,0 | 259,0 | **6.621,3** | **1,86%** |
| 2036 | 0,0 | 0,0 | 166,2 | 0,0 | 2.645,0 | 3.557,8 | 20,3 | 0,0 | 267,0 | **6.656,3** | **1,87%** |
| 2037 | 0,0 | 0,0 | 5.083,7 | 0,0 | 2.645,0 | 3.575,2 | 16,0 | 0,0 | 275,1 | **11.595,0** | **3,26%** |
| 2038 | 0,0 | 0,0 | 146,9 | 0,0 | 2.645,0 | 3.271,9 | 9,5 | 0,0 | 0,0 | **6.073,3** | **1,71%** |
| 2039 | 0,0 | 0,0 | 135,1 | 0,0 | 2.645,0 | 3.289,3 | 9,5 | 0,0 | 0,0 | **6.078,9** | **1,71%** |
| 2040 | 0,0 | 0,0 | 141,9 | 0,0 | 1.938,8 | 3.306,7 | 9,5 | 0,0 | 0,0 | **5.396,8** | **1,52%** |
| 2041 | 0,0 | 0,0 | 136,8 | 0,0 | 571,3 | 3.327,5 | 9,5 | 0,0 | 0,0 | **4.045,1** | **1,14%** |
| 2042 | 0,0 | 0,0 | 4.767,4 | 0,0 | 0,0 | 3.348,4 | 0,3 | 0,0 | 0,0 | **8.116,0** | **2,28%** |
| 2043 | 0,0 | 0,0 | 0,0 | 0,0 | 0,0 | 5.443,3 | 0,3 | 0,0 | 0,0 | **5.443,6** | **1,53%** |
| 2044 | 0,0 | 0,0 | 0,0 | 0,0 | 0,0 | 5.464,2 | 0,3 | 0,0 | 0,0 | **5.464,5** | **1,54%** |
| 2045 | 0,0 | 0,0 | 0,0 | 0,0 | 0,0 | 6.068,4 | 0,3 | 0,0 | 0,0 | **6.068,7** | **1,71%** |
| 2046 | 0,0 | 0,0 | 0,0 | 0,0 | 0,0 | 6.489,3 | 0,3 | 0,0 | 0,0 | **6.489,6** | **1,82%** |
| 2047 | 0,0 | 0,0 | 0,0 | 0,0 | 0,0 | 7.760,2 | 0,3 | 0,0 | 0,0 | **7.760,5** | **2,18%** |
| 2048 | 0,0 | 0,0 | 0,0 | 0,0 | 0,0 | 7.581,1 | 0,1 | 0,0 | 0,0 | **7.581,1** | **2,13%** |
| 2049 | 0,0 | 0,0 | 0,0 | 0,0 | 0,0 | 8.651,9 | 0,0 | 0,0 | 0,0 | **8.651,9** | **2,43%** |
| 2050 | 0,0 | 0,0 | 0,0 | 0,0 | 0,0 | 9.176,3 | 0,0 | 0,0 | 0,0 | **9.176,3** | **2,58%** |
| 2051 | 0,0 | 0,0 | 0,0 | 0,0 | 0,0 | 10.365,1 | 0,0 | 0,0 | 0,0 | **10.365,1** | **2,91%** |
| 2052 | 0,0 | 0,0 | 0,0 | 0,0 | 0,0 | 10.529,7 | 0,0 | 0,0 | 0,0 | **10.529,7** | **2,96%** |
| 2053 | 0,0 | 0,0 | 0,0 | 0,0 | 0,0 | 10.861,0 | 0,0 | 0,0 | 0,0 | **10.861,0** | **3,05%** |
| 2054 | 0,0 | 0,0 | 0,0 | 0,0 | 0,0 | 11.220,3 | 0,0 | 0,0 | 0,0 | **11.220,3** | **3,15%** |
| 2055 | 0,0 | 0,0 | 0,0 | 0,0 | 0,0 | 10.518,4 | 0,0 | 0,0 | 0,0 | **10.518,4** | **2,95%** |
| 2056 | 0,0 | 0,0 | 0,0 | 0,0 | 0,0 | 10.544,4 | 0,0 | 0,0 | 0,0 | **10.544,4** | **2,96%** |
| 2057 | 0,0 | 0,0 | 1.181,7 | 0,0 | 0,0 | 3.332,8 | 0,0 | 0,0 | 0,0 | **4.514,5** | **1,27%** |
| 2058 | 0,0 | 0,0 | 0,0 | 0,0 | 0,0 | 3.358,7 | 0,0 | 0,0 | 0,0 | **3.358,7** | **0,94%** |
| 2059 | 0,0 | 0,0 | 0,0 | 0,0 | 0,0 | 3.377,0 | 0,0 | 0,0 | 0,0 | **3.377,0** | **0,95%** |
| 2060 | 0,0 | 0,0 | 0,0 | 0,0 | 0,0 | 3.407,4 | 0,0 | 0,0 | 0,0 | **3.407,4** | **0,96%** |
| **Σύνολο** | **15.283,3** | **21.212,5** | **51.539,4** | **9.814,6** | **52.900,0** | **190.782,3** | **7.725,7** | **2.377,8** | **4.398,5** | **356.034,1** | **100,00%** |

Σημ.: Δεν περιλαμβάνεται η επιμήκυνση των δανείων του EFSF που συμφωνήθηκε στο Eurogroup της 22-6-2018.

|  |
| --- |
| **Διάγραμμα 4.1 Χρονοδιάγραμμα λήξης χρέους της Κεντρικής Διοίκησης**  **την 30/9/2018**  **(σε εκατ. ευρώ)** |
|  |

Σημ.: Δεν περιλαμβάνεται η επιμήκυνση των δανείων του EFSF που συμφωνήθηκε στο Eurogroup της 22-6-2018.

Πηγή: ΟΔΔΗΧ

Επισημαίνεται ότι στις 30/09/2018 το ύψος των ομολόγων του ΕΔ αποτελούσε το 14,0% του χρέους της Κεντρικής Διοίκησης (έναντι 91,0% το 2009), ενώ τα δάνεια που ελήφθησαν από τον Μηχανισμό Στήριξης αποτελούν πλέον το 71,2% του χρέους της Κεντρικής Διοίκησης (διάγραμμα 4.2).

|  |
| --- |
| **Διάγραμμα 4.2 Σύνθεση χρέους Κεντρικής Διοίκησης**  **την 30/9/2018** |
|  |

Πηγή: ΟΔΔΗΧ

Η μέση υπολειπόμενη φυσική διάρκεια του χρέους της Κεντρικής Διοίκησης ήταν 6,3 έτη το 2011, ενώ στις 30/9/2018 είχε σχεδόν τριπλασιαστεί και διαμορφώθηκε στα 18,54 έτη (πίνακας 4.5).

|  |  |  |  |
| --- | --- | --- | --- |
| **Πίνακας 4.5 Μέση υπολειπόμενη φυσική**  **διάρκεια χρέους Κεντρικής Διοίκησης** | | | |
|  |  | | |
| Ημερομηνία | **Μέση Διάρκεια σε έτη** | | |
| **Χρέος σε ευρώ** | **Χρέος εκτός ζώνης ευρώ** | **Συνολικό χρέος** |
| 31/12/2011 | 6,28 | 3,21 | 6,30 |
| 31/12/2012 | 15,72 | 2,36 | 15,29 |
| 31/12/2013 | 16,54 | 3,76 | 16,02 |
| 31/12/2014 | 16,70 | 4,20 | 16,16 |
| 31/12/2015 | 17,21 | 4,28 | 16,76 |
| 31/12/2016 | 17,00 | 3,73 | 16,60 |
| 31/12/2017 | 18,74 | 3,01 | 18,32 |
| 30/09/2018 | 18,89 | 2,59 | 18,54 |

Πηγή: ΟΔΔΗΧ

Στις 30/09/2018, ποσοστό 77,6% του χρέους της Κεντρικής Διοίκησης είχε υπολειπόμενη φυσική διάρκεια μεγαλύτερη των πέντε ετών, λόγω της επιμήκυνσης των δανείων του Μηχανισμού Στήριξης και της έκδοσης νέων ομολόγων του Ελληνικού Δημοσίου στο πλαίσιο της ανταλλαγής ομολόγων (PSI) (πίνακας 4.6).

|  |  |
| --- | --- |
| **Πίνακας 4.6 Χρέος Κεντρικής Διοίκησης ως προς την**  **υπολειπόμενη φυσική διάρκεια (%)** | |
|  |  |
| **Διάρκεια** | **30/09/2018** |
| Βραχυπρόθεσμο (μέχρι 1 έτος) | 13,0% |
| Μεσοπρόθεσμο (1 έως 5 έτη) | 9,4% |
| Μακροπρόθεσμο (άνω των 5 ετών) | 77,6% |
| **Σύνολο** | **100,0%** |

Πηγή: ΟΔΔΗΧ

**4. Δαπάνες εξυπηρέτησης χρέους Κεντρικής Διοίκησης**

Οι δαπάνες εξυπηρέτησης του χρέους της Κεντρικής Διοίκησης το 2018 εκτιμάται ότι θα διαμορφωθούν σε 13.249 εκατ. ευρώ, έναντι 101.642 εκατ. ευρώ το έτος 2017 (πίνακας 4.7). Το ιδιαίτερα υψηλό μέγεθος των δαπανών εξυπηρέτησης χρέους Κεντρικής Διοίκησης κατά το 2017 οφείλεται στην εφαρμογή των βραχυπρόθεσμων μέτρων ελάφρυνσης του χρέους και στην ανταλλαγή των ομολόγων.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Πίνακας 4.7 Δαπάνες εξυπηρέτησης χρέους Κεντρικής Διοίκησης**  **(σε εκατ. ευρώ)** | | | | | | | | | |
|  | | | | | | | | | |
| **Έτος** | **Χρεολύσια** | | | **Τόκοι** | | | **Παράλληλες**  **δαπάνες** | **Τόκοι και**  **παραλ. δαπάνες** | **Γενικό σύνολο** |
| **Συναλ.** | **Εθν. νομ.** | **Σύνολο** | **Συναλ.** | **Εθν. νομ.** | **Σύνολο** |
|  |  | **(1)** |  |  | **(2)** | **(3)** | **(2+3)** | **(1+2+3)** |
| 1997 | 3.057 | 7.088 | 10.145 | 1.348 | 7.461 | 8.809 | 308 | 9.117 | 19.262 |
| 1998 | 3.550 | 6.132 | 9.682 | 1.625 | 7.393 | 9.018 | 170 | 9.188 | 18.870 |
| 1999 | 2.682 | 6.569 | 9.251 | 1.532 | 7.758 | 9.290 | 101 | 9.391 | 18.642 |
| 2000 | 4.640 | 8.491 | 13.131 | 1.922 | 7.577 | 9.499 | 58 | 9.557 | 22.688 |
| 2001 | 2.566 | 9.052 | 11.618 | 719 | 8.570 | 9.289 | 39 | 9.328 | 20.946 |
| 2002 | 2.397 | 17.883 | 20.280 | 391 | 8.144 | 8.535 | 59 | 8.594 | 28.874 |
| 2003 | 1.204 | 19.559 | 20.763 | 180 | 9.028 | 9.208 | 70 | 9.278 | 30.041 |
| 2004 | 667 | 17.777 | 18.444 | 85 | 9.198 | 9.283 | 72 | 9.355 | 27.799 |
| 2005 | 751 | 19.628 | 20.379 | 108 | 9.508 | 9.616 | 71 | 9.687 | 30.066 |
| 2006 | 65 | 16.524 | 16.589 | 92 | 9.349 | 9.441 | 56 | 9.497 | 26.086 |
| 2007 | 43 | 22.152 | 22.195 | 74 | 9.583 | 9.657 | 71 | 9.728 | 31.923 |
| 2008 | 424 | 25.822 | 26.246 | 82 | 11.052 | 11.134 | 72 | 11.206 | 37.452 |
| 2009 | 375 | 28.760 | 29.135 | 39 | 12.145 | 12.184 | 141 | 12.325 | 41.460 |
| 2010 | 159 | 19.390 | 19.549 | 104 | 12.873 | 12.977 | 246 | 13.223 | 32.772 |
| 2011 | -129 | 28.976 | 28.847 | 372 | 15.758 | 16.130 | 218 | 16.348 | 45.195 |
| 2012 | -1.353 | 25.261 | 23.908 | 603 | 11.530 | 12.133 | 631 | 12.764 | 36.672 |
| 2013 | 2.110 | 10.647 | 12.757 | 848 | 5.173 | 6.021 | 150 | 6.171 | 18.928 |
| 2014 | 2.367 | 22.453 | 24.820 | 955 | 4.573 | 5.528 | 82 | 5.610 | 30.430 |
| 2015 | 3.242 | 23.981 | 27.223 | 760 | 5.040 | 5.800 | 178 | 5.978 | 33.201 |
| 2016 | 1.159 | 6.401 | 7.560 | 426 | 5.162 | 5.588 | 55 | 5.643 | 13.203 |
| 2017 | 790 | 94.575 | 95.365 | 370 | 5.838 | 6.208 | 69 | 6.277 | 101.642 |
| 2018\* | 1.329 | 6.257 | 7.586 | 344 | 5.176 | 5.520 | 143 | 5.663 | 13.249 |

\* Εκτιμήσεις

Σημειώσεις: α) Από το 2008 και εξής περιλαμβάνονται και οι δαπάνες προσαρμογών ESA 95.

β) Δεν περιλαμβάνονται εξοφλήσεις βραχυπρόθεσμου χρέους (έντοκα γραμμάτια ιδιωτικού τομέα, βραχυπρόθεσμοι τίτλοι εξωτερικού, ταμειακές διευκολύνσεις και repos), οι οποίες εμφανίζονται στον πίνακα 4.8.

γ) Από το 2012 στις παράλληλες δαπάνες περιλαμβάνονται και προμήθειες εκταμίευσης δανείων από το ΕΤΧΣ και ΕΜΣ

δ) Οι δαπάνες είναι μετά SWAP.

ε) Η αύξηση των χρεολυσίων το 2017 οφείλεται στην εφαρμογή των βραχυπρόθεσμων μέτρων και στις ανταλλαγές ομολόγων.

Πηγή: ΟΔΔΗΧ

Οι δαπάνες για εξόφληση βραχυπρόθεσμων τίτλων του ΕΔ, οι οποίες από το 2011 έως το 2013 περιλαμβάνουν μόνο έντοκα γραμμάτια ιδιωτικού τομέα, ενώ από το 2014 περιλαμβάνουν και repos, εκτιμάται ότι το 2018 θα διαμορφωθούν σε 784.670 εκατ. ευρώ, έναντι 566.998 εκατ. ευρώ το 2017 (πίνακας 4.8).

Σημειώνεται ότι οι δαπάνες εξόφλησης εντόκων γραμματίων και repos αφορούν τις συνολικές ετήσιες εξοφλήσεις, οι οποίες αναχρηματοδοτούνται με νέες αντίστοιχες εκδόσεις, δεδομένου ότι το υφιστάμενο συνολικό ύψος των ΕΓΕΔ δεν ξεπερνά τα 15.200 εκατ. ευρώ και το υφιστάμενο υπόλοιπο των repos δεν ξεπερνά τα 23.000 εκατ. ευρώ.

|  |  |  |  |
| --- | --- | --- | --- |
| **Πίνακας 4.8 Εξοφλήσεις βραχυπρόθεσμου χρέους**  **(σε εκατ. ευρώ)** | | | |
|  |  |  |  |
| **Έτος** | **Έντοκα γραμμάτια**  **ιδιωτικού τομέα** | **Βραχυπρόθεσμοι τίτλοι εξωτερικού(1) –**  **Βραχυπρόθεσμα δάνεια(2)** | **Σύνολο** |
| 2010 | 17.974 | 4.627 | 22.601 |
| 2011 | 33.395 | 0 | 33.395 |
| 2012 | 47.008 | 0 | 47.008 |
| 2013 | 44.703 | 0 | 44.703 |
| 2014 | 40.558 | 88.549 | 129.107 |
| 2015 | 40.457 | 699.971 | 740.428 |
| 2016 | 40.941 | 490.322 | 531.263 |
| 2017 | 41.087 | 525.911 | 566.998 |
| 2018\* | 34.670 | 750.000 | 784.670 |

\* Εκτιμήσεις

(1)  Euro Commercial Paper (ECP)

(2)  Από το 2008 περιλαμβάνονται οι βραχυπρόθεσμες ταμειακές διευκολύνσεις και από το 2014 repos.

Πηγή: ΟΔΔΗΧ

Όπως φαίνεται στον παρακάτω πίνακα, οι δαπάνες για τόκους του χρέους της Κεντρικής Διοίκησης διαμορφώνονται κοντά στα επίπεδα των 5.500-6.500 εκατ. ευρώ, ήτοι σε ποσοστό 3%-3,4% του ΑΕΠ (πίνακας 4.9).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 4.9 Ύψος δαπανών για τόκους χρέους Κεντρικής Διοίκησης**  **(ποσά σε εκατ. ευρώ)** | | | | | | |
|  | | | | | | |
|  | **2014** | **2015** | **2016** | **2017** | **2018\*** | **2019\*\*** |
| Τόκοι προ Swap | 5.341 | 5.306 | 5.077 | 5.693 | 4.670 | 5.600 |
| Τόκοι μετά Swap | 5.528 | 5.800 | 5.588 | 6.208 | 5.520 | 6.600 |
| Τόκοι μετά Swap ως % του ΑΕΠ | 3,1% | 3,3% | 3,2% | 3,4% | 3,0% | 3,4% |

\* Εκτιμήσεις \*\* Προβλέψεις

Πηγή: ΟΔΔΗΧ

**5. Η ενοποιημένη αγορά ευρωομολόγων**

Από τα τέλη Οκτωβρίου του 2017 τo πρόγραμμα ποσοτικής χαλάρωσης (quantitative easing) της Ευρωπαϊκής Κεντρικής Τράπεζας αναπροσαρμόσθηκε, με τις μηνιαίες αγορές ομολόγων να διαμορφώνονται σε 30 δισ. ευρώ έως τον Σεπτέμβριο του 2018. Οι συνολικές αγορές κρατικών χρεογράφων από την έναρξη του προγράμματος, τον Μάρτιο του 2015, έχουν ήδη ξεπεράσει τα 2,1 τρισ. ευρώ. Οι αποδόσεις των βραχυπρόθεσμων και μεσοπρόθεσμων τίτλων των χωρών του στενού πυρήνα της ευρωζώνης κινούνται και φέτος σε αρνητικά επίπεδα, ενώ οι αποδόσεις των δεκαετών ομολόγων τους εξακολουθούν να διαμορφώνονται κάτω του 1%.

**6. Αγορά τίτλων του Ελληνικού Δημοσίου**

Το βραχυχρόνιο κόστος δανεισμού του ΕΔ, όπως αποτυπώνεται στις δημοπρασίες εντόκων γραμματίων 13, 26 και 52 εβδομάδων, κινείται κοντά σε ιστορικά χαμηλά επίπεδα. Στις δημοπρασίες του Σεπτεμβρίου του 2018 αυτό διαμορφώθηκε στο 0,65% για τα τρίμηνα, 0,85% για τα εξάμηνα και 1,09% για τα ετήσια έντοκα γραμμάτια, γεγονός που οφείλεται στη βελτίωση του επενδυτικού κλίματος μετά την ολοκλήρωση της τέταρτης αξιολόγησης και την εκταμίευση της τελευταίας δόσης από τον ESM, καθώς επίσης και στην περαιτέρω βελτίωση του σχήματος της ελληνικής καμπύλης αποδόσεων, μετά την επιτυχημένη έξοδο της χώρας στις αγορές τον Φεβρουάριο του 2018.

Η καμπύλη αποδόσεων του ΕΔ εμφανίζει θετική κλίση τόσο για βραχυπρόθεσμες και μεσοπρόθεσμες, όσο και για μακροπρόθεσμες διάρκειες, μέχρι 25 έτη (διάγραμμα 4.3).

|  |
| --- |
| **Διάγραμμα 4.3 Καμπύλη αποδόσεων τίτλων Ελληνικού Δημοσίου** |
|  |

Πηγή: ΟΔΔΗΧ

Μετά το τέλος Αυγούστου, η απόδοση του δεκαετούς ελληνικού ομολόγου, παρότι ευμετάβλητη εξαιτίας του δυσμενούς διεθνούς περιβάλλοντος, διατηρείται σε σημαντικά χαμηλότερα επίπεδα από αυτά των προηγούμενων ετών και αντίστοιχα με τα επίπεδα της εξαετίας 2002-2008.

Κατά τη διάρκεια του 2018 οι αποδόσεις των δεκαετών κρατικών τίτλων των υπολοίπων χωρών του νότου της Ευρωζώνης, όπως η Πορτογαλία και η Ισπανία, πλην της Ιταλίας, καθώς και χωρών όπως το Βέλγιο, η Ιρλανδία και η Γαλλία, εξακολούθησαν να διαμορφώνονται κοντά στα ιστορικά χαμηλά τους επίπεδα (διάγραμμα 4.4).

|  |
| --- |
| **Διάγραμμα 4.4 Αποδόσεις 10ετών κρατικών τίτλων**  **(ημερήσια στοιχεία – αποδόσεις)** |
|  |

Πηγή: ΟΔΔΗΧ

**Πρωτογενής αγορά τίτλων**

Λίγους μήνες μετά την κοινοπρακτική έκδοση πενταετούς ομολόγου τον Αύγουστο του 2017, το ΕΔ πραγματοποίησε τον Φεβρουάριο του 2018 νέα κοινοπρακτική έκδοση επταετούς ομολόγου ύψους 3.000 εκατ. ευρώ με σταθερό επιτόκιο 3,375%. Η τελευταία έκδοση επταετούς ομολόγου είχε γίνει τον Απρίλιο του 2010.

Κατά τη διάρκεια του έτους το ΕΔ συνέχισε να εκδίδει τίτλους βραχυπρόθεσμης διάρκειας. Η βραχυπρόθεσμη χρηματοδότηση πραγματοποιήθηκε με μηνιαίες εκδόσεις εντόκων γραμματίων διάρκειας 13 και 26 εβδομάδων και τριμηνιαίες 52 εβδομάδων, καθώς επίσης και με σύναψη συμφωνιών repos κυρίως με τους φορείς της Γενικής Κυβέρνησης. Στις 30/09/2018 το ανεξόφλητο υπόλοιπο των ΕΓΕΔ ανερχόταν σε 15.283 εκατ. ευρώ, ενώ τα repos ανήλθαν σε 21.213 εκατ. ευρώ.

Ο μεσοσταθμικός συντελεστής κάλυψης των δημοπρασιών ΕΓΕΔ διαμορφώθηκε στο 2,00. Το μέσο σταθμικό επιτόκιο νέου δανεισμού, το οποίο διαμορφώθηκε από τις εκδόσεις εντόκων γραμματίων, του νέου επταετούς ομολόγου και των δανείων που χορηγήθηκαν από τον ESM, έως 30/09/2018 διαμορφώθηκε στο 1,40%, ενώ η μέση φυσική διάρκεια του νέου δανεισμού διαμορφώθηκε σε 19,88 έτη, έναντι 9,95 ετών την αντίστοιχη περυσινή περίοδο.

**Δευτερογενής αγορά τίτλων**

Η συνολική αξία των συναλλαγών που καταγράφηκε στο Σύστημα Άυλων Τίτλων της Τράπεζας της Ελλάδος, η οποία περιλαμβάνει τις αγοραπωλησίες τίτλων και τις συμφωνίες επαναγοράς στην εξωχρηματιστηριακή αγορά (over-the-counter) και τις ηλεκτρονικές πλατφόρμες διαπραγμάτευσης, διαμορφώθηκε σε 68,11 δισ. ευρώ το τρίτο τρίμηνο του 2018 έναντι 50,27 δισ. ευρώ το δεύτερο τρίμηνο του 2018 και 86,79 δισ. ευρώ το πρώτο τρίμηνο του 2018.

Κατά το τρίτο τρίμηνο του 2018, το 36,4% της συναλλακτικής δραστηριότητας στην Ηλεκτρονική Δευτερογενή Αγορά Τίτλων (ΗΔΑΤ) επικεντρώθηκε σε μακροπρόθεσμους τίτλους με διάρκεια από 10 έως 30 έτη, το 38,8% σε τίτλους με διάρκεια από 5 έως 10 έτη, το 23,3% σε μεσοπρόθεσμους τίτλους με διάρκεια από 3 έως 5 έτη και το 1,5% αφορούσε τίτλους εντόκων γραμματίων.

Η κατανομή της αξίας των συναλλαγών της ΗΔΑΤ ανάλογα με την εναπομένουσα διάρκεια των τίτλων, κατά το τρίτο τρίμηνο του 2018, παρουσιάζεται στο διάγραμμα 4.5.

|  |
| --- |
| **Διάγραμμα 4.5 Αξία συναλλαγών στην ΗΔΑΤ γ΄ τρίμηνο 2018**  **(με βάση την εναπομένουσα διάρκεια των τίτλων)** |
|  |

Πηγή: Τράπεζα Ελλάδος, ΗΔΑΤ

Το εννεάμηνο του 2018 η συναλλακτική δραστηριότητα στην Ηλεκτρονική Δευτερογενή Αγορά Τίτλων (ΗΔΑΤ) κινήθηκε σε πολύ υψηλότερα επίπεδα σε σχέση με το προηγούμενο έτος. Η εξέλιξη της αξίας των συναλλαγών που πραγματοποιήθηκε στην ΗΔΑΤ για τα εννεάμηνα των ετών 2017 και 2018, ανά μήνα, παρουσιάζεται στο διάγραμμα 4.6.

|  |
| --- |
| **Διάγραμμα 4.6 Μηνιαίος όγκος συναλλαγών επί τίτλων του Δημοσίου στην ΗΔΑΤ**  **(σε εκατ. ευρώ)** |
|  |

Πηγή: Τράπεζα Ελλάδος, ΗΔΑΤ

Η σύνθεση της ομάδας των βασικών διαπραγματευτών αγοράς κατά το τρέχον έτος αποτελείται από 4 ελληνικά και 17 διεθνή πιστωτικά ιδρύματα.

**7. Βασικές κατευθύνσεις δανεισμού και διαχειριστικοί στόχοι έτους 2019**

Κατά το έτος 2018 συνεχίστηκε η αξιοποίηση και η βέλτιστη διαχείριση του μεγαλύτερου μέρους των ταμειακών διαθεσίμων των φορέων της Γενικής Κυβέρνησης, μέσω της εφαρμογής του προγράμματος πράξεων διαχείρισης ταμειακής ρευστότητας υπό τη μορφή repo agreements, που συνάπτει ο ΟΔΔΗΧ. Ειδικότερα, μέσω του εν λόγω προγράμματος παρέχονται ανταγωνιστικές υψηλές αποδόσεις επ’ ωφελεία των φορέων, ενώ παράλληλα διασφαλίζεται αντίστοιχο όφελος ως προς το δημοσιονομικό αποτέλεσμα της Γενικής Κυβέρνησης, με σωρευτικά θετικές επιπτώσεις για τη βιωσιμότητα του δημοσίου χρέους.

Η βραχυπρόθεσμη χρηματοδότηση του ΕΔ για το έτος 2018 συνεχίστηκε να υλοποιείται και μέσω εκδόσεων εντόκων γραμματίων, όπου για πρώτη φορά, στις 16/3/2018, μετά από σχεδόν οκτώ έτη, ήτοι από τον Απρίλιο του 2010, εκδόθηκαν ετήσια έντοκα γραμμάτια με διάρκεια 52 εβδομάδων. Αντίστοιχες εκδόσεις έλαβαν χώρα τόσο τον Ιούνιο όσο και τον Σεπτέμβριο του τρέχοντος έτους, ενώ έχει προγραμματιστεί νέα έκδοση ετήσιων ΕΓΕΔ για τον μήνα Δεκέμβριο. Με τον τρόπο αυτό ολοκληρώνεται ο σχεδιασμός για τη σταδιακή αντικατάσταση μέρους των υφιστάμενων εκδόσεων ΕΓΕΔ διάρκειας 13 και 26 εβδομάδων με νέες εκδόσεις ΕΓΕΔ 52 εβδομάδων, επιτυγχάνοντας παράλληλα την επέκταση της μέσης σταθμικής ωρίμανσης του βραχυχρόνιου δανεισμού και τον περαιτέρω περιορισμό του κινδύνου αναχρηματοδότησης. Στον σχεδιασμό για το δανειακό πρόγραμμα του έτους 2019 εντάσσεται, μεταξύ άλλων, η ανακύκλωση τεσσάρων εκδόσεων ΕΓΕΔ με διάρκεια 52 εβδομάδων.

Η τελευταία έκδοση του επταετούς ομολόγου του ΕΔ, τον Φεβρουάριο του 2018, που είχε ως στόχο την αναδημιουργία επαρκούς ρευστότητας, τον εμπλουτισμό της καμπύλης αποδόσεων ομολόγων αναφοράς του ΕΔ, καθώς επίσης και την ενίσχυση των ταμειακών διαθεσίμων ασφαλείας για την απρόσκοπτη χρηματοδότηση του ΕΔ. Σε συνέχεια της εν λόγω έκδοσης, ο σχεδιασμός της εκδοτικής πολιτικής για το έτος 2019 περιλαμβάνει, μεταξύ άλλων, σειρά νέων ομολογιακών εκδόσεων σταθερού επιτοκίου με κομβικές διάρκειες, που θα συμπληρώνουν τα κενά του φάσματος λήξεων του ελληνικού χαρτοφυλακίου χρέους.

Λαμβανομένων υπόψη των υφιστάμενων υψηλών ταμειακών διαθεσίμων που διατηρεί το ΕΔ τα οποία, ακόμα και υπό εξαιρετικά συντηρητικές εκτιμήσεις επαρκούν για να καλύψουν τις μικτές χρηματοδοτικές του ανάγκες, τουλάχιστον για τα δύο επόμενα έτη, οι στόχοι της εκδοτικής πολιτικής για το έτος 2019 αλλά και μετέπειτα θα προσανατολιστούν: σε ομολογιακές εκδόσεις με υψηλή ρευστότητα και όγκο, στη διατήρηση μίας αντιπροσωπευτικής καμπύλης αποδόσεων ελληνικών κρατικών χρεογράφων αναφοράς, καθώς επίσης και στη συνεχή και αδιάλειπτη παρουσία του ΕΔ στις διεθνείς κεφαλαιαγορές, ως εκδότη κρατικών χρεογράφων, παρέχοντας παράλληλα την αναγκαία διαφάνεια και προβλεψιμότητα στην επενδυτική κοινότητα.

Το σύνολο των νέων ετήσιων εκδόσεων δεν αναμένεται να ξεπερνά τις ετήσιες αποπληρωμές χρεολυσίων, ενώ η αναμενόμενη υπερβάλλουσα ρευστότητα θα αξιοποιηθεί στο πλαίσιο ενός συντεταγμένου προγράμματος διαχείρισης υφιστάμενων υποχρεώσεων χαρτοφυλακίου χρέους, κατά τα πρότυπα των αντίστοιχων προγραμμάτων που έλαβαν χώρα στο πρόσφατο παρελθόν.

Κατά το επόμενο έτος, θα διατηρηθούν οι βασικοί μεσοπρόθεσμοι στόχοι διαχείρισης του χαρτοφυλακίου δημοσίου χρέους, όπως είναι η διατήρηση του συναλλαγματικού κινδύνου στα σημερινά ελάχιστα επίπεδα για τα δάνεια εκτός ευρώ και η βελτίωση της αναλογίας χρέους σταθερού επιτοκίου στο σύνολο του χαρτοφυλακίου.

Σημειώνεται ότι μετά (α) την ολοκλήρωση της εφαρμογής τόσο των βραχυχρόνιων μέτρων για το χρέος όσο και των αποφάσεων για τα μεσο-μακροχρόνια μέτρα, (β) την ενσωμάτωση των παραμέτρων κινδύνου του χαρτοφυλακίου υποχρεώσεων του EFSF στο χαρτοφυλάκιο του ελληνικού δημόσιου χρέους και (γ) την υλοποίηση του εγκεκριμένου διαχειριστικού προγράμματος για το έτος 2018, η συμμετοχή των υποχρεώσεων κυμαινόμενου επιτοκίου στο σύνολο του δημοσίου χρέους αναμένεται να περιοριστεί κάτω του 15%, μειώνοντας σημαντικά τον επιτοκιακό κίνδυνο για το ΕΔ. Αξιοσημείωτο είναι επίσης ότι τα παραπάνω επετεύχθησαν σε περιβάλλον ιστορικά χαμηλών επιτοκίων, διασφαλίζοντας έτσι επί μακρό χρονικό διάστημα χαμηλές, σταθερές και προβλέψιμες δαπάνες τόκων για το ΕΔ. Εφόσον οι συνθήκες της αγοράς παραμείνουν ευνοϊκές, η διαχειριστική αυτή πολιτική θα συνεχισθεί περαιτέρω.

**ΕΓΓΥΗΣΕΙΣ**

Η χορήγηση εγγυήσεων από το Ελληνικό Δημόσιο αποτελεί ένα σημαντικό μέσο στην άσκηση δημοσιονομικής πολιτικής, το οποίο μέχρι σήμερα έχει χρησιμοποιηθεί για τη χρηματοδότηση δημόσιων και ιδιωτικών φορέων της οικονομίας.

Βασική επιδίωξη είναι η ορθή διαχείριση των εγγυήσεων, σύμφωνα με διαφανή και αντικειμενικά κριτήρια, όπως προβλέπονται στο ν. 4549/2018 (άρθρα 91-108) και στην ευρωπαϊκή νομοθεσία περί κρατικών ενισχύσεων (άρθρα 107-108 της ΣΛΕΕ).

Συγκεκριμένα, η πολιτική εγγυήσεων που ακολουθήθηκε κατά τα προηγούμενα έτη ήταν ενταγμένη στο πλαίσιο των κριτηρίων και των στόχων της Σύμβασης Χρηματοδοτικής Διευκόλυνσης, με το όριο παροχής νέων εγγυήσεων να είναι κατ’ αρχήν μηδενικό με εξαίρεση:

* τις εγγυήσεις που παρέχονται για δανεισμό φορέων εντός της Γενικής Κυβέρνησης,
* τις εγγυήσεις που παρέχονται για τη στήριξη των τραπεζών,
* τις εγγυήσεις που σχετίζονται με δάνεια που χορηγούνται από την Ευρωπαϊκή Τράπεζα Επενδύσεων,
* τις εγγυήσεις που χορηγούνται για φυσικές καταστροφές σε ιδιώτες και επιχειρήσεις που έχουν αποδεδειγμένα υποστεί ζημιές (μείον τυχόν ποσά που εισέπραξαν ως ασφαλιστική αποζημίωση), μέχρι του ποσού των 30 εκατ. ευρώ.

Από το έτος 2019 και εξής το ανώτατο όριο παροχής νέων εγγυήσεων καθορίζεται με απόφαση του Υπουργού Οικονομικών βάσει των διατάξεων του άρθρου 104 του ν. 4549/2018 και δεν δύναται να υπερβαίνει το 1,5% των πρωτογενών δαπανών του Τακτικού Προϋπολογισμού του αντίστοιχου έτους.

Για το έτος 2018 τα στοιχεία των εγγυήσεων εκτιμάται να διαμορφωθούν ως εξής (πίνακας 4.10 και διάγραμμα 4.7):

* οι νέες εγγυήσεις θα κυμανθούν στο 0,06% του ΑΕΠ, έναντι 0,15% το 2017,
* οι καταπτώσεις αναμένεται να διαμορφωθούν στο 0,05% του ΑΕΠ, έναντι 0,38% το 2017,
* το ανεξόφλητο εγγυημένο υπόλοιπο αναμένεται να διαμορφωθεί στο 5,6% του ΑΕΠ, έναντι 6,4% το 2017.

Επισημαίνεται ότι τα στοιχεία του πίνακα 4.10 και του διαγράμματος 4.7 δεν περιλαμβάνουν τις εγγυήσεις που έχουν παρασχεθεί προς τα πιστωτικά ιδρύματα τόσο στο πλαίσιο της ενίσχυσης της ρευστότητάς τους όσο και στο πλαίσιο του Προγράμματος Ενίσχυσης της Επιχειρηματικότητας.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Πίνακας 4.10 Εγγυήσεις, ανεξόφλητο εγγυημένο υπόλοιπο, καταπτώσεις καιπρομήθειες εγγυήσεων κατά τα έτη 2000-2018 **(σε εκατ. ευρώ)** | | | | | | | | | |
|  |  | |  | |  | |  |  | |
|  | **Εγγυήσεις** | | **Ανεξόφλητο εγγυημένο**  **υπόλοιπο** | | **Καταπτώσεις** | | **Έσοδα από**  **προμήθειες εγγυήσεων**  **του Δημοσίου και**  **εισπράξεις από ΔΟΥ** | **Καταπτώσεις που**  **τελικά βαρύνουν**  **το Δημόσιο** | |
|  | **(1)** | | **(2)** | | **(3)** | | **(4)** | **(5) = (3)-(4)** | |
|  | **1/1-31/12** | | **την 31/12** | | **1/1-31/12** | | **1/1-31/12** | **1/1-31/12** | |
| **Έτος** | **Ποσά** | **Εγγυήσεις**  **ως % του ΑΕΠ** | **Ποσά** | **Υπόλοιπο**  **ως % του ΑΕΠ** | **Ποσά** | **Καταπτώσεις**  **ως % του ΑΕΠ** | **Ποσά** | **Ποσά** | **Καταπτώσεις ως % του ΑΕΠ** |
| 2000 | 1.511,4 | 1,1 | 8.416,7 | 6,0 | 332,3 | 0,2 | 35,3 | 297,0 | 0,21 |
| 2001 | 1.011,0 | 0,7 | 8.819,3 | 5,8 | 366,7 | 0,2 | 45,8 | 320,9 | 0,21 |
| 2002 | 905,0 | 0,6 | 9.714,6 | 5,9 | 360,5 | 0,2 | 47,3 | 313,2 | 0,19 |
| 2003 | 1.545,5 | 0,9 | 12.143,4 | 6,8 | 293,6 | 0,2 | 66,4 | 227,2 | 0,13 |
| 2004 | 1.848,4 | 1,0 | 14.436,5 | 7,5 | 593,9 | 0,3 | 57,9 | 536,0 | 0,28 |
| 2005 | 1.628,2 | 0,8 | 16.200,5 | 8,1 | 373,9 | 0,2 | 51,2 | 322,7 | 0,16 |
| 2006 | 1.736,0 | 0,8 | 17.936,1 | 8,2 | 94,6 | 0,1 | 49,2 | 45,4 | 0,02 |
| 2007 | 1.656,6 | 0,7 | 19.929,0 | 8,6 | 42,3 | 0,02 | 57,3 | -15,0 | -0,01 |
| 2008 | 1.788,0 | 0,7 | 23.232,0 | 9,6 | 434,1 | 0,18 | 68,4 | 365,7 | 0,15 |
| 2009 | 1.563,7 | 0,7 | 25.586,6 | 10,8 | 704,8 | 0,30 | 70,7 | 634,1 | 0,27 |
| 2010 | 1.254,4 | 0,6 | 22.438,2 | 9,9 | 974,2 | 0,43 | 78,5 | 895,7 | 0,40 |
| 2011 | 1.804,9 | 0,9 | 19.950,8 | 9,6 | 1.442,0 | 0,70 | 135,8 | 1.306,2 | 0,63 |
| 2012 | 688,0 | 0,4 | 19.314,7 | 10,1 | 796,0 | 0,42 | 72,6 | 723,4 | 0,38 |
| 2013 | 634,7 | 0,4 | 17.234,4 | 9,5 | 877,5 | 0,49 | 170,0 | 707,5 | 0,39 |
| 2014 | 536,6 | 0,3 | 16.315,0 | 9,1 | 588,2 | 0,33 | 83,0 | 505,2 | 0,28 |
| 2015 | 65,0 | 0,04 | 15.121,2 | 8,5 | 702,1 | 0,40 | 72,0 | 630,1 | 0,36 |
| 2016 | 162,9 | 0,09 | 13.122,9 | 7,4 | 412,3 | 0,23 | 108,4 | 303,9 | 0,17 |
| 2017 | 266,6 | 0,15 | 11.546,4 | 6,4 | 676,7 | 0,38 | 57,4 | 619,3 | 0,34 |
| 2018\* | 111,5 | 0,06 | 10.358,4 | 5,6 | 88,7 | 0,05 | 56,8 | 31,9 | 0,02 |

*\*Τα στοιχεία για το έτος 2018 αποτελούν εκτίμηση.*

|  |
| --- |
| **Διάγραμμα 4.7 Εγγυήσεις, καταπτώσεις και ανεξόφλητο εγγυημένο υπόλοιπο**  **κατά τα έτη 2000-2018**  **(ως % του ΑΕΠ)** |
| Πηγή: Υπουργείο Οικονομικών | | |

**Ενίσχυση ρευστότητας της οικονομίας**

* Με την ψήφιση του ν.3723/2008 «Ενίσχυση της ρευστότητας της οικονομίας για την αντιμετώπιση των επιπτώσεων της διεθνούς χρηματοοικονομικής κρίσης και άλλες διατάξεις» επιχειρήθηκε η θωράκιση της ελληνικής οικονομίας από τις επιπτώσεις της διεθνούς κρίσης μέσω της ενίσχυσης της ρευστότητας του πιστωτικού συστήματος. Σκοπός ήταν να αποκτήσουν οι τράπεζες επιπλέον κεφάλαια για τη χορήγηση πιστώσεων στα νοικοκυριά και στις επιχειρήσεις και να αμβλυνθούν οι πιέσεις στα επιτόκια χορηγήσεων.

Οι εγγυήσεις που είναι σε ισχύ στις 30/09/2018 ανέρχονται στο ποσό των 350 εκατ. ευρώ και παρουσιάζουν μείωση σε σχέση με το έτος 2017, καθώς το ύψος τους ήταν 380 εκατ. ευρώ στις 31/12/2017. Οι παραπάνω εγγυήσεις παρέχονται έναντι προμήθειας, η οποία αποτελεί έσοδο του Ελληνικού Δημοσίου. Συγκεκριμένα, το εννεάμηνο του 2018 έχει εισπραχθεί το συνολικό ποσό των 2,34 εκατ. ευρώ.

* Σύμφωνα με τον ν.3845/2010 «Μέτρα για την εφαρμογή του μηχανισμού στήριξης της ελληνικής οικονομίας από τα κράτη-μέλη της Ζώνης του ευρώ και το Διεθνές Νομισματικό Ταμείο» δόθηκε η δυνατότητα παροχής της εγγύησης του Ελληνικού Δημοσίου στην Τράπεζα της Ελλάδος για κάλυψη πιστώσεων σε τράπεζες που εδρεύουν στην Ελλάδα και παραμένουν φερέγγυες, με σκοπό την αντιμετώπιση προσωρινών βραχυπρόθεσμων προβλημάτων ρευστότητας (Emergency Liquidity Assistance - ELA).

Οι εγγυήσεις που είναι σε ισχύ ανέρχονται στο ποσό των 2,43 δισ. ευρώ και για το έτος 2018 έχει εισπραχθεί προμήθεια συνολικού ποσού 19,61 εκατ. ευρώ.

* Η Ευρωπαϊκή Τράπεζα Επενδύσεων στο πλαίσιο των προγραμμάτων ενίσχυσης της επιχειρηματικότητας χορηγεί δάνεια στα τραπεζικά ιδρύματα με αποκλειστικό σκοπό τη χρηματοδότηση των μικρών και μεσαίων επιχειρήσεων.

Οι εγγυήσεις που έχουν παρασχεθεί προς την Ευρωπαϊκή Τράπεζα Επενδύσεων για την κάλυψη των εν λόγω δανείων είναι συνολικού ύψους 1,240 δισ. ευρώ, το ανεξόφλητο υπόλοιπο αυτών των δανείων ανέρχεται σε 1,096 δισ. ευρώ και έχει εισπραχθεί προμήθεια 8,85 εκατ. ευρώ μέχρι τις 30/9/2018.

* H Ευρωπαϊκή Τράπεζα Επενδύσεων έχει θέσει σε εφαρμογή το πρόγραμμα Ενίσχυσης της Χρηματοδότησης του Εμπορίου (Trade Finance Facility), ένα εργαλείο βραχυπρόθεσμης εγγύησης, προσφέροντας έως και 500 εκατ. ευρώ για τη στήριξη του διεθνούς εμπορίου των ελληνικών μικρών και μεσαίων επιχειρήσεων.

Με βάση το πρόγραμμα αυτό έχει μέχρι σήμερα παρασχεθεί εγγύηση του Ελληνικού Δημοσίου προς την Ευρωπαϊκή Τράπεζα Επενδύσεων συνολικού ποσού 10 εκατ. ευρώ.

* Τέλος, η Ευρωπαϊκή Τράπεζα Επενδύσεων σε συνεργασία με την ΕΕ έχει θέσει σε εφαρμογή πιλοτικό πρόγραμμα για τη χρηματοδότηση επενδύσεων από επιχειρήσεις ΝΠΔΔ και φυσικά πρόσωπα, με σκοπό την αύξηση της ενεργειακής απόδοσης.